A4-0006/99

Σύσταση του Ευρωπαϊκού Κοινοβουλίου προς το Συμβούλιο για το πρόγραμμα εργασιών στο πλαίσιο της συνεργασίας Schengen μέχρι τον Ιούνιο 1999

Το Ευρωπαϊκό Κοινοβούλιο,

- έχοντας υπόψη το άρθρο 94 του Κανονισμού του,

- έχοντας υπόψη τα άρθρα 7Α και 100 Γ της Συνθήκης ΕΚ και το άρθρο Κ.6, 3ο εδάφιο της Συνθήκης ΕΕ,

- έχοντας υπόψη τη Συνθήκη του Άμστερνταμ, και κυρίως τα άρθρα 61, 62 και 63 της Συνθήκης ΕΚ, και τα άρθρα 30, 31, 43, 44 και 45 της Συνθήκης ΕΕ, τα πρωτόκολλα και τις δηλώσεις που αφορούν την αναδοχή του κεκτημένου του Schengen από την Ευρωπαϊκή Ένωση, και ειδικότερα τα πρωτόκολλα και τις δηλώσεις σχετικά με τη θέση του Ηνωμένου Βασιλείου, της Ιρλανδίας και της Δανίας,

- έχοντας υπόψη τις αποφάσεις της Προεδρίας στο πλαίσιο του Ευρωπαϊκού Συμβουλίου στις 11 και 12 Δεκεμβρίου 1998 στη Βιέννη,

- έχοντας υπόψη τις νομοθετικές προτάσεις όσον αφορά την ελεύθερη κυκλοφορία και τα σχετικά συνοδευτικά μέτρα που επί του παρόντος βρίσκονται υπό μελέτη,

- έχοντας υπόψη την ισχύουσα από μακρού χρονικού διαστήματος Νορδική Ένωση Διαβατηρίων μεταξύ Δανίας, Φινλανδίας, Σουηδίας, Νορβηγίας, Ισλανδίας και Φερόων νήσων καθώς και τον Κοινό Χώρο Διακίνησης μεταξύ Ηνωμένου Βασιλείου και Ιρλανδίας,

- έχοντας υπόψη την πρόταση σύστασης της Επιτροπής Πολιτικών Ελευθεριών και Εσωτερικών Υποθέσεων (A4-0006/99),

Α. έχοντας λάβει γνώση, μέσω της αρμόδιας κοινοβουλευτικής επιτροπής του:

α) των εργασιών που πραγματοποιήθηκαν το 1997 στο πλαίσιο της συνεργασίας Schengen, καθώς και του προγράμματος εργασίας της Γερμανικής Προεδρίας για την περίοδο Ιουλίου 1998 - Ιουνίου 1999,

β) των εκθέσεων της Κοινής Ελεγκτικής Αρχής (ΚΕΑ) για την περίοδο Μαρτίου 1997 - Μαρτίου 1998, καθώς και για τη λειτουργία του δικτύου SIRENE,

Β. υπενθυμίζοντας:

α) ότι η συμφωνία Schengen καθώς και η επακόλουθη σύμβαση εφαρμογής, έχουν ως στόχο να δημιουργήσουν έναν χώρο που να εγγυάται την πλήρη ελευθερία κυκλοφορίας των ατόμων, εξασφαλίζοντας μια λογική ισορροπία μεταξύ των αρχών της ελευθερίας και της ασφάλειας,

β) ότι, συνεπώς, δεν είναι δυνατόν κατ' ουδένα τρόπο να δοθεί προτεραιότητα στα αντισταθμιστικά μέτρα στον τομέα της αστυνομικής και δικαστικής συνεργασίας προκειμένου να επιτευχθεί η παγίωση του χώρου αυτού ελευθερίας και ασφάλειας και η εξασφάλιση της ελεύθερης κυκλοφορίας των ατόμων[semigr ]

γ) ότι η λειτουργία της Νορδικής Ένωσης Διαβατηρίων και του Κοινού Χώρου Διακίνησης ΗΒ - Ιρλανδίας, καταδεικνύουν ότι η ελευθερία της κυκλοφορίας μπορεί να επιτευχθεί χωρίς τη χρήση περιπλόκων δομών[semigr ]

Γ. έχοντας επίγνωση ότι:

α) η ενσωμάτωση του Schengen στην Ένωση οφείλει να συμβιβάσει την αποτελεσματικότητα με το σεβασμό του νομικού και θεσμικού πνεύματος της Ένωσης, και ότι οι στόχοι που ορίζονται στον πρώτο πυλώνα έχουν προτεραιότητα έναντι των μέτρων που θα εγκριθούν στο πλαίσιο του τρίτου πυλώνα[semigr ]

β) η Συνθήκη του Άμστερνταμ θέτει έναν στόχο που είναι πιο φιλόδοξος από την απλή ελεύθερη κυκλοφορία των ατόμων, ο οποίος περιλαμβάνει ταυτοχρόνως την ελευθερία διαβίωσης σε έναν χώρο ασφαλείας και δικαιοσύνης όπου εξασφαλίζονται όλα τα θεμελιώδη δικαιώματα[semigr ]

Δ. απευθυνόμενο στη Γερμανική Προεδρία, υπό τη διπλή ιδιότητά της ως προεδρίας της συνεργασίας Schengen και ως προεδρίας του Συμβουλίου,

υποβάλλει τις ακόλουθες συστάσεις:

I. ενσωμάτωση του Schengen στη Συνθήκη της Ένωσης

1. θεωρεί βασικό το να συνεχίσουν τα κράτη μέλη του Schengen την προσπάθεια ενσωμάτωσης και την ενισχυμένη συνεργασία στο πλαίσιο της Ένωσης[semigr ] εκτιμά ωστόσο ότι κατά τη μεταβατική φάση από σήμερα μέχρι την θέση σε ισχύ της νέας Συνθήκης, τα κράτη του Σένγκεν οφείλουν να εμπνέονται από τις μεθόδους εργασίας της Ενώσεως σε ό,τι αφορά:

- το σεβασμό των θεμελιωδών δικαιωμάτων των πολιτών και των υπηκόων των τρίτων χωρών,

- την ενσωμάτωση στις μεθόδους εργασίας των βασικών κανόνων της ασφάλειας δικαίου οι οποίοι υπερέχουν των τυπικών πράξεων σε σχέση με το «soft law»,

- την διαφάνεια και το δημοκρατικό έλεγχο της διαδικασίας λήψεως αποφάσεων,

- τους νομικούς ελέγχους και ελέγχους αποτελεσματικότητας σχετικά με τις δράσεις που έχουν αποφασισθεί στο πλαίσιο μιας ενισχυμένης συνεργασίας[semigr ]

2. απορεί για το γεγονός ότι, ένα και πλέον έτος μετά την υπογραφή της Συνθήκης του Άμστερνταμ, τα κράτη μέλη του Schengen δεν έχουν ακόμη οριοθετήσει τα κεκτημένα τους ούτε τα στοιχεία των κεκτημένων που έχουν καταστεί περιττά, στο δε μέλλον θα ανακύψουν ερωτήματα ως προς την ερμηνεία των οδηγιών που εφαρμόζονται καθημερινά από τις υπηρεσίες (όπως π.χ. οι διατάξεις που περιέχονται στο εγχειρίδιο «περί εξωτερικών συνόρων» και στις «προξενικές οδηγίες»)[semigr ]

3. θεωρεί ως πρωταρχικής σημασίας το να προσδιοριστεί έγκαιρα το κεκτημένο του Schengen, ώστε να μπορέσουν τα κράτη μέλη της Ένωσης να κατανείμουν το εν λόγω κεκτημένο μεταξύ του πρώτου και του τρίτου πυλώνα αμέσως με την έναρξη ισχύος της Συνθήκης, διότι τυχόν χρήση της ασφαλιστικής ρήτρας (που προβλέπεται από το άρθρο 2, παράγρ. 1, εδάφιο δ' του Πρωτοκόλλου του Schengen), σύμφωνα με την οποία το σύνολο της Συνθήκης του Schengen θα θεωρηθεί ότι στηρίζεται στον τρίτο πυλώνα, θα αποτελούσε αφενός, σοβαρή αποτυχία, την από θεσμικής και πολιτικής απόψεως ευθύνη της οποίας θα έφερε εξ ολοκλήρου η Προεδρία και το Συμβούλιο, και αφετέρου, σοβαρό εμπόδιο στην κοινοτικοποίηση ορισμένων τομέων που επιτεύχθηκε από τη Συνθήκη του Άμστερνταμ[semigr ]

4. ανησυχεί με τη δημιουργία μιας «διαρκούς Επιτροπής Εφαρμογής του Schengen», μερικούς μήνες πριν από την έναρξη ισχύος της Συνθήκης, διότι υπάρχει κίνδυνος να προκαταληφθεί ο ρόλος των θεσμικών οργάνων ως προς την εφαρμογή των σχετικών πολιτικών, τόσο σε ευρωπαϊκό επίπεδο όσο και σε επίπεδο κρατών μελών[semigr ] είναι της άποψης ότι μετά την έναρξη ισχύος της Συνθήκης του Άμστερνταμ θα πρέπει η Επιτροπή να αναλάβει τις αρμοδιότητες αυτές[semigr ] απευθύνει έκκληση στα κράτη μέλη Schengen να υιοθετήσουν τα αναγκαία μέτρα ώστε να παράσχουν στην Μόνιμη Επιτροπή Εφαρμογής του Schengen την δυνατότητα να υλοποιήσει τις εντολές που της έχουν ανατεθεί ως προς τον έλεγχο της τήρησης των όρων εκ μέρους των υποψηφίων κρατών και την δημιουργία των βάσεων για μία ορθή εφαρμογή της σύμβασης σε συντονισμό με τις προπαρασκευαστικές εργασίες ενσωμάτωσης του κεκτημένου Schengen στο πλαίσιο της Ένωσης[semigr ]

5. απευθύνει έκκληση στα κράτη μέλη να συνεργασθούν με τον στενότερο δυνατό τρόπο στις εργασίες που διεξάγονται τη στιγμή αυτή για την ενσωμάτωση του κεκτημένου Schengen στην Ένωση[semigr ] διατηρεί ερωτηματικά τεχνικής φύσεως εργασίες για την αναδοχή του κεκτημένου του Schengen, και τις αντιρρήσεις ως προς την ενσωμάτωση στον πρώτο πυλώνα των διατάξεων του Schengen, κυρίως σε ό,τι αφορά την υπαγωγή, στον πρώτο πυλώνα, των διατάξεων της Σύμβασης του Schengen των σχετικών με τις κυρώσεις (άρθρο 3, παράγραφος 2, άρθρο 26, παράγραφοι 2 και 3 και άρθρο 27, παράγραφος 1), τους όρους εισόδου των αλλοδαπών (άρθρο 5), τον έλεγχο και την επιτήρηση των συνόρων (άρθρα 7 και 8), την έκδοση (άρθρο 60), τα πυροβόλα όπλα και πυρομαχικά (άρθρα 77 έως 91)[semigr ] θεωρεί καταστροφικό από άποψη βεβαιότητας του δικαίου τον ορισμό μιας γενικής ρήτρας που θα καλύπτει όλες τις διατάξεις που δεν θα έχουν προσδιορισθεί ρητώς[semigr ] συμπλέει με την έκκληση που απηύθυνε το Ευρωπαϊκό Συμβούλιο της Βιέννης και καλεί την Επιτροπή να προτείνει μια πρωτοβουλία για την ενσωμάτωση του κεκτημένου Schengen στη Συνθήκη[semigr ]

6. εκτιμά ότι η προς σύναψη συμφωνία με τη Νορβηγία και την Ισλανδία θα πρέπει να ενταχθεί αυστηρώς στο θεσμικό πλαίσιο της Ένωσης τηρουμένων των νόμων που ισχύουν στη Νορβηγία και στην Ισλανδία, εφόσον αυτοί συμβιβάζονται με τις κοινοτικές αρχές, κατά τρόπον που θα εξασφαλίζει την ελεύθερη κυκλοφορία των ατόμων βάσει της Νορδικής Ένωσης Διαβατηρίων η οποία απέδειξε την αποτελεσματικότητά της εντός των 40 τελευταίων ετών[semigr ]

7. είναι της άποψης ότι το Ευρωπαϊκό Κοινοβούλιο θα έπρεπε να ενημερωθεί για το περιεχόμενο του κεκτημένου του Schengen και να κληθεί να γνωμοδοτήσει, για το σχέδιο απόφασης περί ενσωμάτωσης του εν λόγω κεκτημένου στη Συνθήκη της Ένωσης, καθώς και για τη συμφωνία με τη Νορβηγία και την Ισλανδία, διότι η απόφαση αυτή αποτελεί πρόκριμα για τις νομικές βάσεις των μελλοντικών διατάξεων που θα έχουν ως στόχο την ανάπτυξη του κεκτημένου Schengen και ως εκ τούτου προδικάζει τον ρόλο των ευρωπαϊκών θεσμικών οργάνων σε σχέση με τις εν λόγω μελλοντικές διατάξεις[semigr ] καλεί την αρμόδια επιτροπή να εξετάσει τη σκοπιμότητα άσκησης προσφυγής ενώπιον του Δικαστηρίου των Ευρωπαϊκών Κοινοτήτων σε περίπτωση που το Συμβούλιο δεν ζητήσει τη γνώμη του Ευρωπαϊκού Κοινοβουλίου[semigr ]

8. ζητεί από το Συμβούλιο και από την Επιτροπή να διαπραγματευθούν με το Ευρωπαϊκό Κοινοβούλιο μια διοργανική συμφωνία για τη συμμετοχή του Ευρωπαϊκού Κοινοβουλίου στον προσδιορισμό των στρατηγικών καθώς και των νομοθετικών μέτρων που προβλέπονται στον τρίτο πυλώνα[semigr ]

9. είναι της άποψης ότι παρόλο που τα κείμενα των αποφάσεων και δηλώσεων της Εκτελεστικής Επιτροπής και της Κεντρικής Ομάδας του Schengen εμπίπτουν, μέχρι την έναρξη ισχύος της Συνθήκης του Άμστερνταμ, στην αρμοδιότητα των κρατών Schengen, τα κράτη αυτά θα πρέπει να εμπνέονται από την αρχή της ενημέρωσης και της πρόσβασης στην τεκμηρίωση που εισάγεται και αναπτύσσεται από τη Συνθήκη του Άμστερνταμ και θα πρέπει:

- να επανεξετάσουν και να δημοσιεύσουν τους κανόνες αρχειοθέτησης των εγγράφων και να αφαιρέσουν από τα αρχεία κάθε στοιχείο που δεν πληροί αντικειμενικά κριτήρια,

- να μεταφράσουν σε όλες τις επίσημες γλώσσες και να δημοσιεύσουν στην ΕΕ τα ήδη εγκριθέντα κείμενα,

- να ενημερώσουν το Ευρωπαϊκό Κοινοβούλιο και με τον ίδιο ακριβώς τρόπο να ενημερώσουν και τα εθνικά κοινοβούλια, διότι ένα έγγραφο που είναι δημόσιο σε ένα κράτος μέλος πρέπει να είναι δημόσιο και στα άλλα κράτη μέλη, ώστε να αποφεύγονται οι διακρίσεις μεταξύ ευρωπαίων πολιτών,

- να μεριμνήσουν ώστε να έχουν οι πολίτες πρόσβαση σε περισσότερες και καλύτερες πληροφορίες για τις συνέπειες της εφαρμογής της συμφωνίας,

- να εκδόσουν μια συλλογή νομολογιών, εθνικών και ευρωπαϊκής, σχετικά με το Schengen, καθώς και έναν οδηγό των «καλύτερων μεθόδων»[semigr ]

10. εκτιμά ότι οι πληροφορίες που διεκπεραιώνονται στο πλαίσιο της συνεργασίας Schengen πρέπει να είναι σύμφωνες προς τους κανόνες περί προστασίας των δεδομένων που προβλέπονται από την οδηγία 95/46/ΕΚ ((ΕΕ L 281 της 23.11.1995, σελ. 31)) και να υπόκεινται στην ελεγκτική αρχή που προβλέπεται από το άρθρο 286 ΣΕΚ, η οποία με τη σειρά της θα πρέπει να εμπνέεται από την εμπειρία και τις μεθόδους εργασίας που ανέπτυξε η Κοινή Ελεγκτική Αρχή του Schengen (ACC)[semigr ]

11. κρίνει πάντως ότι, εν αναμονή μιας γενικής (διαπυλωνικής) ρύθμισης για την προστασία των δεδομένων και για τις ελεγκτικές αρχές στο πλαίσιο του πρώτου και του τρίτου πυλώνα, σκόπιμο θα ήταν ήδη από τώρα να ξεκινήσει η μετατροπή του Συστήματος Πληροφοριών Schengen (SIS) σε Ευρωπαϊκό Σύστημα Πληροφοριών (SIE), που θα έχει ως πυρήνα τα στοιχεία που αφορούν την κυκλοφορία των προσώπων και τη μετανάστευση, βάσει του νέου κεφαλαίου IV της ΣΕΚ[semigr ] εκτιμά ότι, για προφανείς λόγους επικουρικότητας και αποτελεσματικότητας, το σύστημα αυτό θα πρέπει:

α) να αναπτυχθεί ως διευρωπαϊκό δίκτυο (βλ. συναπόφαση IDA II) και να χρηματοδοτηθεί από τον προϋπολογισμό της Ένωσης, δυνάμει του άρθρου 129 Γ της ισχύουσας Συνθήκης,

β) να το διαχειρίζεται ένας οργανισμός υπό το λειτουργικό έλεγχο της Επιτροπής (για τα δεδομένα του Τίτλου IV) και του Συμβουλίου (για τα δεδομένα του Τίτλου VI),

γ) να ελέγχεται από την προβλεπόμενη στο νέο άρθρο 286 ΣΕΚ αρχή (βλ. προηγούμενο σημείο),

δ) να συμπεριλάβει τα δεδομένα που ήδη διαχειρίζεται το Τελωνειακό Πληροφορικό Σύστημα, ώστε να αποφευχθούν οι επικαλύψεις και να εξασφαλιστεί συνοχή μεταξύ των δεδομένων,

ε) να διασφαλίσει τον απαιτούμενο λειτουργικό διαχωρισμό (επίπεδα πρόσβασης, σύστημα ασφαλείας κλπ) από τις υπηρεσίες τελικής χρήσης, είτε αυτές λειτουργούν στο κοινοτικό πλαίσιο είτε λειτουργούν στο πλαίσιο του τρίτου πυλώνα,

στ) να εξετασθεί η σχέση με τα Μηχανογραφικά Συστήματα της EUROPOL[semigr ]

κρίνει ότι, εν τω μεταξύ, θα πρέπει να προβλεφθεί, μέσω μιας σύμβασης με το κράτος μέλος που έχει αναλάβει τη διαχείριση του SIS, η εξελικτική συντήρηση του συστήματος[semigr ]

12. θεωρεί λυπηρή την απόφαση του Συμβουλίου να ενσωματώσει τη γραμματεία του Schengen στη γραμματεία του Συμβουλίου[semigr ] κρίνει ότι η ενσωμάτωσή της στην Επιτροπή θα είχε δώσει μεγαλύτερη συνοχή μεταξύ της πολιτικής επί θεμάτων ασφαλείας και δικαιοσύνης και της πολιτικής επί θεμάτων ελεύθερης κυκλοφορίας των προσώπων[semigr ]

II. Άλλες προτεραιότητες του προγράμματος της Γερμανικής Προεδρίας

13. στηρίζει τη δέσμευση της Γερμανικής Προεδρίας να βελτιώσει τη διεθνή συνεργασία σε περιπτώσεις ποινικών διώξεων, με την προϋπόθεση ότι η συνεργασία αυτή θα είναι δεόντως καταγεγραμμένη και θα αποτελεί αντικείμενο νομικού ελέγχου[semigr ] διαπιστώνει ότι η μέθοδος αυτή θα μπορέσει να καταστήσει πιο διαφανή μια πρακτική που έχει καθιερωθεί ανεπίσημα στις παραμεθόριες περιφέρειες[semigr ] ζητεί να κατοχυρωθούν τα δικαιώματα των ενδιαφερομένων ατόμων[semigr ]

14. στηρίζει τις αποφάσεις των κρατών του Schengen που αποβλέπουν:

α) στην κατάργηση της γκρίζας λίστας που αριθμεί σήμερα 23 κράτη,

β) στην εναρμόνιση των πολιτικών τους στον τομέα των θεωρήσεων διαβατηρίων πριν από την 1η Ιανουαρίου 1999, με την εναρμόνιση των διαδικασιών και των όρων ανάληψης, με την προϋπόθεση ότι αυτή θα συμβάλει στη διαφάνεια των διαδικασιών και θα συντομεύσει τις προθεσμίες και ότι θα κατοχυρωθεί το δικαίωμα προσφυγής των ενδιαφερομένων ατόμων,

γ) στην ομοιόμορφη εφαρμογή των διατάξεων περί θεωρήσεων διαβατηρίων και στην έγκριση της πρόσβασης των διπλωματικών εκπροσώπων στο εξωτερικό στα δεδομένα που αφορούν τις θεωρήσεις διαβατηρίων, με την προϋπόθεση του σεβασμού των αυστηρών κριτηρίων φερεγγυότητας και ενημέρωσης των δεδομένων[semigr ]

δ) στην καθιέρωση, το συντομότερο δυνατόν, ομοιόμορφων εντύπων για τις άδειες διαμονής των αλλοδαπών[semigr ]

III. Αξιολόγηση της λειτουργίας του Schengen: η ετήσια έκθεση της Εκτελεστικής Επιτροπής και της Κοινής Ελεγκτικής Αρχής

15. εκτιμά ότι η αποτελεσματική αξιολόγηση της λειτουργίας του Schengen προϋποθέτει μια ικανοποιητική λύση στα προβλήματα που σχετίζονται τόσο με το δικαίωμα ελεύθερης κυκλοφορίας, ασφάλειας και πρόσβασης των πολιτών στη δικαιοσύνη, όσο και με τη συνεργασία μεταξύ κρατών μελών στον αγώνα κατά του εγκλήματος[semigr ] ανησυχεί πάντως από την απουσία οποιουδήποτε μηχανισμού συστηματικής και αξιόπιστης επαλήθευσης της αποτελεσματικότητας των δραστηριοτήτων που εκτελούνται σε επίπεδο συνεργασίας Schengen και των μέτρων εφαρμογής που λαμβάνονται σε κάθε κράτος μέλος[semigr ]

επέκταση του χώρου Schengen

16. επικροτεί την πρόοδο που σημειώθηκε ως προς την ενσωμάτωση της Ιταλίας και της Αυστρίας στο σύστημα Schengen και ελπίζει ότι και η Ελλάδα θα μπορέσει να ενταχθεί προσεχώς[semigr ]

17. καλεί το Ηνωμένο Βασίλειο καθώς και την Ιρλανδία να συμμετέχουν στις πολιτικές που προβλέπονται στον Τίτλο IV της Συνθήκης[semigr ] καλεί αμφότερα τα κράτη μέλη να εφαρμόσουν μία κοινή προσέγγιση σχετικά με την προαιρετική τους επιλογή («opting-in») όσον αφορά το κεκτημένο του Schengen[semigr ] καλεί τις χώρες του Schengen να ενθαρρύνουν την προαιρετική επιλογή αμφοτέρων των κρατών μελών εφιστώντας επαρκώς την προσοχή τους στα θέματα της δημοσιοποιήσεως, της διαφάνειας και της νομικής ασφάλειας[semigr ]

18. επισημαίνει ότι όλα τα νέα κράτη μέλη, με εξαίρεση του Ηνωμένου Βασιλείου και της Ιρλανδίας, θα πρέπει να κληθούν να εφαρμόσουν ένα καθεστώς ελέγχου στα εξωτερικά σύνορα του Schengen[semigr ] ζητεί να ληφθούν επίσης υπόψη, κατά την αξιολόγηση της εφαρμογής των κανόνων Schengen από τις υποψήφιες προς ένταξη χώρες, η ανεξάρτητη και αμερόληπτη λειτουργία της δικαιοσύνης και ο σεβασμός των ανθρωπίνων δικαιωμάτων καθώς και των αρχών του κράτους δικαίου, καθώς και οι δεσμοί τους με εθνοτικές μειονότητες εκτός Ευρωπαϊκής Ένωσης[semigr ]

εφαρμογή του άρθρου 2, παράγρ. 2 της Σύμβασης

19. θεωρεί λυπηρό το γεγονός ότι η Γαλλία συνεχίζει να κάνει χρήση της ρήτρας εξαίρεσης του άρθρου 2, παράγρ. 2 της Σύμβασης, που αφορά τα χερσαία σύνορά της με το Βέλγιο και το Λουξεμβούργο, παρά τις συντονισμένες προσπάθειες που πραγματοποιηθούν η Γαλλία και οι χώρες BENELUX στο πλαίσιο του αγώνα κατά του λαθρεμπορίου ναρκωτικών[semigr ] ζητεί ως εκ τούτου από τη γαλλική κυβέρνηση να καταργήσει επί τέλους τους ελέγχους στα σύνορά της με το Βέλγιο και το Λουξεμβούργο[semigr ]

20. λαμβάνει υπόψη την πρόθεση του Βελγίου και της Ολλανδίας να εφαρμόσουν ελέγχους στα εσωτερικά σύνορα κατά τη διάρκεια του ευρωπαϊκού πρωταθλήματος ποδοσφαίρου το έτος 2000[semigr ] φρονεί ότι τα μέτρα για τον περιορισμό της ελεύθερης κυκλοφορίας των προσώπων θα πρέπει να αφορούν αποκλειστικά άτομα τα οποία, λόγω της συμπεριφοράς τους στο παρελθόν και των ενδεχομένων καταδικαστικών εις βάρος τους αποφάσεων, θα μπορούσαν να αποτελέσουν σοβαρό κίνδυνο για τη δημόσια ασφάλεια[semigr ]

21. θεωρεί λυπηρή την απουσία πνεύματος αλληλεγγύης μεταξύ των κρατών Schengen, όταν η Ευρώπη έχει να αντιμετωπίσει μια εισροή Κούρδων από τα κουρδικά εδάφη του Ιράκ και της Τουρκίας[semigr ]

πολιτική ασύλου

22. κρίνει θετική την από 1ης Σεπτεμβρίου 1997 έναρξη ισχύος της Σύμβασης του Δουβλίνου[semigr ] διαπιστώνει ότι εξακολουθούν να υπάρχουν προβλήματα ως προς τον προσδιορισμό του κράτους που έχει αρμοδιότητα εξέτασης της αίτησης ασύλου[semigr ]

λειτουργία του συστήματος «πληροφοριών Schengen»

23. διαπιστώνει ότι το επεισόδιο που συνέβη στο βελγικό γραφείο του συστήματος SIRENE, όπου εκλάπησαν προσωπικά δεδομένα, αποδεικνύει την ανεπαρκή προστασία των τραπεζών δεδομένων SIRENE και N-SIS[semigr ] απαιτεί να ληφθούν μέτρα σε όλα τα επίπεδα, ώστε να κρυπτογραφούνται οι πληροφορίες, να βελτιωθεί η παρακολούθηση της πορείας τους και να μειωθεί ο αριθμός των προνομιακών χρηστών[semigr ]

24. επαναλαμβάνει το αίτημά του περί βελτίωσης του συντονισμού μεταξύ των χωρών Schengen στο θέμα της επεξεργασίας δεδομένων μέσα στο SIS και περί περιορισμού του αστυνομικού «φακελλώματος» μόνο για περιπτώσεις πρόληψης πραγματικών κινδύνων ή συγκεκριμένης εγκληματικής διαγωγής, με σεβασμό των διεθνών διατάξεων που προβλέπονται επ' αυτού στο πλαίσιο του Συμβουλίου της Ευρώπης[semigr ]

λειτουργία της Κοινής Ελεγκτικής Αρχής

25. επικροτεί την εκ μέρους της Εκτελεστικής Επιτροπής αναγνώριση του σημαντικού ρόλου της Κοινής Ελεγκτικής Αρχής (ACC), ζητεί εντούτοις να αποκτήσει η ACC μια ανεξάρτητη δομή και έναν επαρκή προϋπολογισμό για να εκπληρώσει το έργο της προστασίας των δικαιωμάτων των πολιτών[semigr ] τονίζει την ανάγκη να της εγκριθεί ένα «users' account» ώστε να διευκολυνθεί ο έλεγχος του C-SIS[semigr ]

26. διαπιστώνει ότι η ACC επισημαίνει στις γνωμοδοτήσεις της τη συνεχιζόμενη ύπαρξη σοβαρών προβλημάτων ως προς τα εξής:

- τις προδιαγραφές ασφαλείας για την επεξεργασία και τη διαβίβαση μηχανοργανωμένων προσωπικών δεδομένων,

- την παράνομη κατοχή δεδομένων που αφορούν εντάλματα έρευνας,

- την παραβίαση της αρχής του ορισμού συγκεκριμένων στόχων για τα δεδομένα[semigr ]

- την παραβίαση των δικαιωμάτων των ατόμων σε περίπτωση κατάχρησης των δεδομένων που αφορούν την ταυτότητα,

- την απουσία δικαιώματος προσφυγής των ατόμων που πληροφορούνται ότι τους έχει απαγορευθεί η είσοδος στην επικράτεια[semigr ]

27. ζητεί να ληφθούν οι γνωμοδοτήσεις της ΑCC σοβαρά υπόψη από την Εκτελεστική Επιτροπή οι δε περιεχόμενες σ' αυτές τις γνωμοδοτήσεις συστάσεις να υιοθετούνται το ταχύτερο[semigr ] επικροτεί τη δέσμευση της Προεδρίας ότι θα συντομεύσει την προθεσμία απάντησης της Εκτελεστικής Επιτροπής.

28. αναθέτει στον Πρόεδρό του να διαβιβάσει την παρούσα σύσταση στο Συμβούλιο, την Επιτροπή, την Εκτελεστική Επιτροπή του Schengen καθώς και στις κυβερνήσεις και τα κοινοβούλια των κρατών μελών της Ένωσης και στις κυβερνήσεις και τα κοινοβούλια της Νορβηγίας, της Ισλανδίας και των υποψηφίων για προσχώρηση κρατών.